Båtulykke i Harstad havn - to hardt skadet
15.05 i dag mottak politiet i Harstad en melding om en ulykke utenfor havnebassenget i Harstad. En turistbåt hadde kræsjet inn i en vannfontene. Flere personer havnet i vannet etter sammenstøtet med installasjonen. Det var to båter i følge med totalt 24 personer som begge hadde for stor fart inn mot havna. Båtene skal ha tilhørt en lokal reiselivsaktør. Harstad Tidende melder at flere personer er skadet. I båten som krasjet var det elleve personer. To av dem ble hardt skadet. Politet opplyser i en pressemelding at 22 personer er fraktet til sykehus for oppfølging. Gunnar Berg var vitne til ulykken fra stua si. Han satt og så på TV da han oppdaget to båter komme inn mot havna i voldsom fart. – Jeg hørte et voldsomt smell. Den ene ribben hadde kjørt inn i et Selbanes Seil og flere mennesker havnet i vannet. De fleste så ut til å ha redningsvest, sier Berg til VG. «Seilet» båten kræsjet i er en flytende vannsøyle med lys som ligger i havnebassenget. Navnet på fontenen er Asbjørn Selsbanes Seil og forestiller et 50 meter høyt seil. Husker du? Eierløse båter frustrerer politiet. Politiet var raskt på plass og personene ble dratt opp av vannet og over i den andre båten. Etterforskningen av ulykken fortsetter i Vesterålen politidistrikt, forteller politistasjonssjef i Harstad, Morten Hole, til VG. Dette fordi båtene er eid av en politimann og en pensjonert politimann ved Harstad Politidistrikt. Sjåføren som styrte båten som kræsjet var innleid, mens båteierne var i den andre båten og vitnet til ulykken. NTB melder om at de begge tidligere har søkt og fått tillatelse til å ha firmaet som bugeskjeft ved siden av sin stilling i politiet.
Her reddes flere personer etter at en turistbåt kræsjet i havnen i Harstad. 22 personer er fraktet til sykehus.